Frumosul estetic Abandonarea esteticilor moderne sub titlul artificialităţii lor sistemice nu a constituit momentul de emancipare a artei de sub pretinsa viziune tradiţională a filosofiei Dimpotrivă, afirmarea esteticilor deterministe sau atomizante a condamnat arta la o criză a conştiinţei de sine fără precedent în cultura umanităţii Eşecul esteticilor recente constă în suspendarea oricărei soluţii a problemelor proprii frumosului şi artei, sub pretextul inconsistenţei unor întrebări ce rămân, totuşi, fundamentale oricărei estetici generoase, sau, în orice caz, corecte Originea şi conceptul frumosului, raportul artei cu frumosul, raportul dintre obiect şi subiect în experienţa frumosului şi relevanţa frumosului (ca experienţă a umanităţii sau ca afirmare de sine a spiritului în sensibil şi în istorie) reprezintă, în continuare, aspecte decisive pentru deducerea şi definirea oricărei critici a frumosului şi a oricărei ştiinţe a experienţei frumosului în artă Doar o eliberare a frumosului de estetic va reda esteticuluiînsuşi demnitatea şi relevanţa lui istorică, fiindcă ea va fi întemeiată pe o capacitate a frumosului de a chestiona şi a găsi răspunsuri în ceea ce e dincolo şi dincoace de istorie Această redescoperită genă suprasensibilă a frumosului va elibera, în acelaşi timp, arta de autarhia în care a fost izolată sub fascinaţia naivă a exclusivei ei determinări estetice Liberă de simţuri, deşi afectându-le şi solicitându-le viaţa lor proprie, noua idee a artei va face necesară gândirea unei facultăţi sau a unui principiu al spiritului în care îşi are originea capacitatea noastră de a sesiza şi decoda cantitatea de adevăr pe care frumosul îl aduce cu sine în câmpul nesfârşit al artei În această schiţă reflexivă se află arheologia speculativă a unei estetici vizionare ce va putea fi construită pe un vizionarism manifestat estetic În lumina destinului modern al reflecţiei estetice, devine evident faptul că deschiderea unei estetici vizionare care să elibereze frumosul şi, odată cu el, arta, din exilul babilonic al simţurilor trebuie realizată nu prin confruntarea cu esteticile recente deterministe sau atomizante; ele au cedat sub presiunea centrifugă a forţelor pulverizatoare ale conceptelor centrale ale experienţei estetice, care sunt Subiectul şi Obiectul Însă această acutizare a conştiinţei de sine a artei în Postmodernitate e doar un simptom al unui destin istoric fluctuant al manifestării frumosului în sensibil, destin marcat la începuturile Modernităţii de unilateralitatea estetică a experienţei frumosului afirmată de deducţiile transcendentale kantiene (concentrate în autonomia esteticului ca reflecţie a discriminării dintre frumos şi adevăr, la rândul ei întemeiată pe distincţia dintre aspectul intuitiv şi aspectul logic al reprezentărilor) Sensul gestului kantian nu e nici de departe benign, iar el are cel puţin trei accepţii: 0 1 enunţarea frumosului unui obiect nu afirmă subiectul (din interiorul) enunţului, care e obiectul frumosului, ci afirmă subiectul afirmaţiei, care devine şi subiect-agent al frumosului, ceea ce coincide cu o subiectivizare deplină a experienţei frumosului; 0 2 frumosul nu e sesizat în obiect, ci e dedus pe baza unei afectări independente de conceptul obiectului, ceea ce coincide cu o ignorare a relevanţei estetice a obiectului estetic însuşi; 0 3 nelegat de conceptul obiectului, predicatul frumosului afirmă doar „ceea ce place în mod universal fără concept”, deducţie ce coincide cu o ambiguă apreciere a frumosului, care, neavând concept pentru plăcere, scapă intelectului şi raţiunii, dar care, pe de altă parte, nelegat de un concept al lucrului, devine exclusivă afectare interioară fără conţinut calitativ propriu; 0 4 dar această independenţă a frumosului în faţa intelectului şi a raţiunii e aparenţa unei mai profunde dependenţe de jocul liber al acestor două facultăţi, care, în viziune kantiană, produce plăcerea estetică, dependenţă ce denunţă în cele din urmă inconsistenţa de sine a frumosului şi, prin urmare, lipsa unei relevanţe supra-estetice a acestuia Astfel că subiectivizarea deplină a experienţei frumosului, irealizarea obiectuală a experienţei estetice (sau dereificarea ei), dependenţa estetică a frumosului şi inconsistenţa lui calitativă vor fi celeă patru direcţii care vor marca, subtil, estetica subiectivistă kantiană, pentru care, în rezumat, distanţa impasabilă dintre subiect şi obiect devine axiomatică în experienţa estetică Nesoluţionând problema centrală a esteticii, care e cea a naturii frumosului, sistemul kantian se deschide, însă, în momente de intuiţie atent gestionate, înspre o estetică ce ar putea prelua cu mai mult succes, dar pornind de la un alt model dialectic, centrul problemei estetice 